بھارتی 1 پیسے کا سکہ

بھارتی 1 پیسے کا سکہ (ہندی पैसा) بھارتی روپیہ کی ایک سابقہ اکائی ہے۔ ایک  بھارتی پیسہ، بھارتی روپیے کا 1⁄100 (سواں) حصہ ہے۔ ایک پیسے کی  علامت ہے۔ 1955ء میں، بھارت نے سکون کے لیے میٹرک نظام اپنایا اور اپنے سکوں کے قانون میں ترمیم کی۔ اس کے بعد، 1 اپریل 1957ء کو ایک پیسے کے سکے متعارف کروائے گئے۔ سن 1957ء سے لے کر 1964ء تک، ایک پیسے کے سکے کو "نیا پیسہ" (ہندی: नया पैसा) کہا گیا اور 1 جون 1964ء کو، "نیا" کی اصطلاح ختم کردی گئی اور اس اکائی کو "ایک پیسہ" کہا گیا۔ ایک پیسے کے سکے کو ختم کر دیا گیا ہے اور اب یہ سکہ زر قانونی نہیں ہے۔

تاریخ 
1957ء سے پہلے تک، بھارتی روپیہ اعشاری نظام میں نہیں ڈھالا گیا تھا۔ 1835ء سے 1957ء تک اس کو 16 آنے میں تقسیم کیا گیا تھا۔ ہر آنہ کو مزید چار ہندوستانی ٹکڑوں میں تقسیم کیا گیا اور ہر ٹکڑے کو 1947ء تک تین ہندوستانی پائیوں میں تقسیم کیا گیا، 1947ء میں پائی کو زرقانونی سے خارج کردیا گیا۔ 1955ء میں، بھارت نے سکون کے لیے میٹرک نظام اپنایا اور اپنے سکوں کے قانون میں ترمیم کی۔ 1957ء کو ایک پیسے کے سکے متعارف کروائے گئے۔ سن 1957ء سے لے کر 1964ء تک، ایک پیسے کے سکے کو "نیا پیسہ" (ہندی: नया पैसा) کہا گیا اور 1 جون 1964ء کو، "نیا" کی اصطلاح ختم کردی گئی اور اس اکائی کو "ایک پیسہ" کہا گیا۔ 1، 2، 3، 5، 10 اور 25 پیسے تک کے سکے جاری کیے گئے تھے۔ ایک پیسہ کا سکہ گردش میں نہیں رہا اور 30 جون 2011ء کو اس سکے کی قانونی حیثیت ختم کر دی گئی۔

متغیرات 

1957ء سے 1961ء تک یہ سکے، 1۔5 گرام کی کانسی سے ڈھلائی کیے جاتے تھے، جن پر سیدھی سمت میں، بھارت کا ریاستی نشان اور الٹی سمت میں، پیسے کا سال ڈھلائی اور قدر ہوتی تھی، 1964ہ میں اس کا وزن 1۔48 گرام کر دیا گیا اور اب یہ نکل و پیتل سے بنائے گئے، جو اسی سال متروک قرار دیئے گئے، پھر 1965ء سے 1981ء تک سکے کا وزن مزید کم کر کے، 0.75 گرام کر دیا گیا اور ان کو ایلومینیم سے بنایا گیا۔

مزید دیکھیے 
 بھارتی پیسہ

حوالہ جات 

ہندوستان کی تاریخی کرنسی
بھارت کے سکے
ویکی ڈیٹا سے مطابقت رکھنے والی مختصر تفصیل